Psilosybiinisienet, joita kutsutaan myös taikasieniksi, aiheuttavat LSD:n tapaan aistiharhoja ja poikkeavia tunne- ja tajunnantiloja, kuten muutoksia tilan, ajan ja todellisuuden kokemisessa.

Syyttäjä vetoaa asiantuntijalausuntoon, jonka mukaan sienten vaarallisin vaikutus ovat hallusinaatiot ja aistiharhat, joiden aikana voi tapahtua onnettomuuksia ja ”sekoilua”.

Päätös määrää tuomioiden suuruuden

Valituslupaa pyydettiin, koska Suomessa ei ole oikeuskäyntäntöä psilosybiinisienten vaarallisuusarvioinnista tai siitä, miten ne rinnastuvat muihin huumausaineisiin vaarallisuutensa, käyttötapojen sekä -määrien osalta. Aiemmin käräjä- ja hovioikeus ovat katsoneet psilosybiinisienten olevan erittäin vaarallisia huumausaineita.

